
PARLAMENTUL ROMÂNIEI

CAMERA DEPUTAŢILOR

	Comisia juridică,

de disciplină şi imunităţi


	
	Comisia pentru agricultură, silvicultură, industrie alimentară şi servicii specifice


	
	
	  Bucureşti, 23.11.2015    

  Pl x- 749/2010


BIROULUI  PERMANENT

AL

CAMEREI DEPUTAŢILOR

Vă înaintăm alăturat raportul comun SUPLIMENTAR asupra propunerii legislative privind vânzarea terenurilor cu destinaţie agricolă aferente activelor achiziţionate de persoanele fizice/juridice, potrivit legii, trimisă spre dezbatere, în fond, Comisiei juridice, de disciplină şi imunităţi şi Comisiei pentru agricultură, silvicultură, industrie alimentară şi servicii specifice, cu adresa nr. Pl -x 749 din 29 noiembrie 2010.
 În raport de obiectul şi conţinutul său, iniţiativa legislativă face parte din categoria legilor organice.

	PREŞEDINTE,

Bogdan Liviu CIUCĂ
	PREŞEDINTE,

Nini SĂPUNARU

Pl x- 749/2010


RAPORT  COMUN SUPLIMENTAR
asupra  propunerii legislative privind vânzarea terenurilor cu destinaţie agricolă aferente activelor achiziţionate de persoanele fizice/juridice, potrivit legii
În temeiul dispoziţiilor art. 95 din Regulamentul Camerei Deputaţilor, republicat, Comisia juridică, de disciplină şi imunităţi, împreună cu Comisia pentru agricultură, silvicultură şi servicii specifice, au fost sesizate spre dezbatere în fond, cu propunerea legislativă privind vânzarea terenurilor cu destinaţie agricolă aferente activelor achiziţionate de persoanele fizice/juridice, potrivit legii, trimisă cu adresa nr. PL-x 749 din 29 noiembrie 2010.
Potrivit prevederilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, Camera Deputaţilor  este  Cameră decizională.
Senatul, în calitate de primă Cameră sesizată, a respins iniţiativa legislativă în şedinţa din 24 noiembrie 2010.
Consiliul Legislativ a avizat favorabil propunerea legislativă, cu observaţii şi propuneri, conform avizului nr. 823 din 28 iunie 2010.
Iniţiativa legislativă supusă dezbaterii are ca obiect de reglementare vânzarea terenurilor cu destinaţie agricolă aferente activelor achiziţionate de persoanele fizice/juridice, a terenurilor din categoria de folosinţă, precum şi a terenurilor aferente platformelor tehnologice.
În conformitate cu prevederile art.61 din Regulamentul Camerei Deputaţilor, republicat, membrii celor două Comisii au dezbătut propunerea legislativă în şedinţe separate. 

Membrii Comisiei pentru agricultură, silvicultură, industrie alimentară şi servicii specifice au dezbătut iniţiativa legislativă în şedinţa din data de 23 martie 2011. La dezbateri au fost prezenţi 25 deputaţi din numărul total de 27 membrii ai Comisiei pentru agricultură.
La dezbaterea propunerii legislative, în cadrul Comisiei pentru agricultură, a participat ca invitat, în conformitate cu prevederile art.55 din Regulamentul Camerei Deputaţilor, republicat, domnul Adrian Rădulescu, secretar de stat în cadrul Ministerului Agriculturii şi Dezvoltării Rurale. 
Membrii Comisiei juridice, de disciplină şi imunităţi au examinat propunerea legislativă în  şedinţa din 14 mai 2013.
La dezbateri au fost prezenţi 18 deputaţi din numărul total de 27 membri ai Comisiei juridice, de disciplină şi imunităţi.
La dezbaterea propunerii legislative, în cadrul Comisiei juridice, de disciplină şi imunităţi, a participat în calitate de invitat, în conformitate cu prevederile art.55 din Regulamentul Camerei Deputaţilor, republicat, doamna Ionescu Dana Catalina, director în cadrul Ministerului Agriculturii. 
În urma dezbaterilor, membrii celor două Comisii au hotărât, cu unanimitate de voturi, să propună plenului Camerei Deputaţilor respingerea propunerii legislative privind vânzarea terenurilor cu destinaţie agricolă aferente activelor achiziţionate de persoanele fizice/juridice, potrivit legii, întrucât, concesionarea terenurilor cuprinse în actul normativ, le permite proprietarilor de active să-şi desfăşoare activitatea şi să acceseze fonduri.
În şedinţa din data de 10 iunie 2013, plenul Camerei Deputaţilor a hotărât retrimiterea propunerii legislative sus menţionate, în vederea întocmirii unui raport suplimentar.
În conformitate cu prevederile art.61 din Regulamentul Camerei Deputaţilor, republicat, membrii Comisiei pentru agricultură, silvicultură, industrie alimentară şi servicii specifice au reexaminat iniţiativa legislativă în şedinţa din 3 aprilie 2014. 

La dezbaterea propunerii legislative a participat ca invitat, în conformitate cu prevederile art. 55 din Regulamentul Camerei Deputaţilor, republicat, domnul Nagy Peter Tamas, secretar de stat în cadrul Ministerului Agriculturii şi Dezvoltării Rurale. 

La lucrările comisiei au fost prezenţi 34 de deputaţi, din totalul de 36 de membri ai comisiei.
Membrii Comisiei juridice, de disciplină şi imunităţi au examinat propunerea legislativă în  şedinţa din 23 noiembrie 2015.
La dezbateri au fost prezenţi 20 deputaţi din numărul total de 26 membri ai Comisiei juridice, de disciplină şi imunităţi.
În urma dezbaterilor, membrii Comisiei juridice, de disciplină şi imunităţi  şi membrii Comisiei pentru agricultură, silvicultură, industrie alimentară şi servicii specifice au hotărât, cu unanimitate de voturi, să propună plenului Camerei Deputaţilor, respingerea propunerii legislative privind vânzarea terenurilor cu destinaţie agricolă aferente activelor achiziţionate de persoanele fizice/juridice, potrivit legii.

În raport cu obiectul şi conţinutul reglementării, propunerea legislativă face parte din categoria legilor organice.
	PREŞEDINTE,

Bogdan Liviu CIUCĂ
	PREŞEDINTE,

Nini SĂPUNARU 
     

	SECRETAR,

Sorin Constantin STRAGEA
	SECRETAR,

Costel ŞOPTICĂ


   Consilier parlamentar,




     Consilier parlamentar,
         Silvia Olaru




                          Ioana Goţa

